ভিসেন্তে দেল বোস্কে
ভিসেন্তে দেল বোস্কে গোনসালেস, প্রথম মার্কেস্সেত অব দেল বোস্কে (স্পেনীয় উচ্চারণ: [biˈθente ðel ˈβoske ɣonˈθaleθ]; স্পেনীয়: Vicente del Bosque González; জন্ম: ২৩ ডিসেম্বর, ১৯৫০) স্পেনের সাবেক ফুটবল খেলোয়াড়। স্পেনের জাতীয় ফুটবল দলে খেলেছেন। এছাড়াও তিনি লা লিগায় রিয়াল মাদ্রিদ, কর্দোবা এবং ক্যাসেলনের পক্ষ হয়েও মাঠে নেমেছেন। বিশ্ব ফুটবল অঙ্গনে তিনি দেল বোস্কে নামেই পরিচিত ব্যক্তিত্ব। ৩১ জুলাই ২০১৬ পর্যন্ত তিনি স্পেনের জাতীয় ফুটবল দলের কোচ হিসেবে দায়িত্ব পালন করেছেন। ব্যক্তিগত জীবনে বিবাহিত দেল বোস্কে মারিয়া দে লা সান্তিসিমা ত্রিনিদাদ লোপেসকে বিয়ে করেন। তাদের সংসারে দুই পুত্র এবং এক কন্যা সন্তান রয়েছে। তন্মধ্যে একটি পুত্র স্নায়ুবৈকল্যে ভুগলেও সুস্থই রয়েছে।